《颜乐亭用陈默堂韵》
宋代·罗从彦

平时仰止在高山，要以亭名乐内颜。颠倒一生浑是梦，寻思百计不如闲。

心斋肯与尘污染，陋巷宁容俗往还。坚守箪瓢心不改，恐流乞祭向墦间。

作者简介：（1072—1135）南剑州剑浦人，字仲素，世称豫章先生。从杨时学，又问学于程颐。高宗建炎四年，以特科授博罗主簿。后入罗浮山静坐，研习学问，绝意仕进，为朱熹所推尊。卒谥文质。有《豫章文集》等。